מגן רקיע

מגן רקיע היא מערכת הגנה אקטיבית רכה מסוג DIRCM, להגנת כלי טיס אזרחיים מפני טילים, שפותחה על ידי אל-אופ (שייכת לאלביט מערכות). המערכת משלבת לייזר-סיב מתקדם עם טכנולוגיית דימות תרמי מתוצרת אלביט ומייצרת אות שיבוש חזק במספר אורכי גל, הגורם לטילי כתף מתבייתי אינפרא אדום לסטות ממסלולם ומהמטרה אליה שוגרו. מחירה של מערכת אחת הוא כמיליון דולר. במקביל מפתחת אלביט מערכת "מיני מיוזיק", שמבוססת על מערכת C-MUSIC, שמיועדת להגן על מטוסי מנהלים ומסוקים מפני טילי כתף. ההחלטה לפתח מערכת להגנה על כלי טיס אזרחיים נתקבלה לאחר ירי שני טילי כתף מדגם SA-7 אל עבר טיסה 582 של ארקיע, במומבסה בשנת 2002. בשנת 2009 הודיע שר התחבורה ישראל כץ, כי חברת "אלביט מערכות" תספק למשרד התחבורה מערכות הגנה מפני טילי כתף עבור התעופה האזרחית בעלות של יותר מ-76 מיליון דולר, ובתוך שלוש שנים יוחל בהתקנת המערכת בכל המטוסים של חברות התעופה הישראליות. במשך תקופה ארוכה הייתה מחלוקת בין אל על לאגף התקציבים במשרד האוצר, בנוגע למימון ההוצאות השוטפות של המערכת, דבר שגרם לעיכוב בפיתוח וההצטיידות במערכת. בקיץ 2013 נערך ניסוי מוצלח בהפעלת המערכת. בניסוי נורו טילים חיים לעבר כלי טיס עליו הותקנה המערכת, והמערכת זיהתה את השיגור ובאמצעות קרן לייזר הסיטה את הטיל ממסלולו. בפברואר 2014 הודיעו חברת "אלביט מערכות" ומשרד הביטחון כי השלימו בהצלחה סדרת ניסויים במערכת. המערכת שזוכה לביקוש רב גם בקרב חברות תעופה זרות, הוצגה בקיץ 2013 בסלון האווירי בפריז. המערכת הוצגה שם לראשונה בשנת 2011. בישראל החליט משרד התחבורה בשנת 2013, בהתייעצות עם אנשי שב"כ והמטה ללוחמה בטרור, להתחיל לצייד מיד את מטוסי החברות הישראליות במערכת לטיסות חוץ ולטיסות פנים. מאז תום שלב הניסויים נמצאת המערכת בשימוש במטוסי אל על, ועל מטוסים אחרים בהם מטוסו של נשיא צרפת ומטוס ראש הממשלה. המערכת מותקנת בתחתית זנב המטוס. המערכת מגדילה את צריכת הדלק ומגבילה את כושר הנשיאה של המטוס, ולכן היא מותקנת במטוסי "אל על" רק בהתאם להערכת גורמי ביטחון, לפי יעד הטיסה. אלביט מערכות חושפת בסלון האווירי בפאריז:mini-MUSIC™ באתר טלנירי אבי בליזובסקי, ‏משרדי הבטחון והתחבורה וחברת אלביט סיימו בהצלחה סדרת ניסויים במערכת "מגן רקיע" להגנה על מטוסים מטילי כתף, באתר "הידען", 27 בפברואר 2014 (C-MUSIC) מגן רקיע: חליפת הגנה אווירית, באתר "חדשנות ישראלית" אודי עציון‏, המטוסים הישראליים יישארו חשופים: המדינה עוצרת את מימון מערכת "מגן רקיע", באתר וואלה, 16 בפברואר 2023 זוהר בלומנקרנץ, למרות המחלוקת הכספית: איגוד הטייסים נערך להפעלת מערכת "מגן רקיע", באתר TheMarker‏, 24 בספטמבר 2012 ניר דבורי |, ‏צפו: המערכת שתגן על מטוסי נוסעים מפני טילים, באתר ‏מאקו‏, 18 במרץ 2012 יובל אזולאי, ‏הבאנו שלום עליכם, באתר גלובס, 18 ביוני 2013 הקרן להגנת מטוסים, באתר חיל האוויר הישראלי פריצת דרך עולמית בתחום ההגנה על התעופה האזרחית באתר משרד התחבורה עקיבא אלדר, ביקורת גבולות | חשופים ברקיע, באתר הארץ, 23 באוגוסט 2011 ניר דבורי, ‏הושלמו בהצלחה ניסויים במערכת "מגן רקיע", באתר ‏מאקו‏, 26 בפברואר 2014 ניר דבורי |, ‏מערכת "מגן רקיע" הוצגה בסלון האווירי בפריז, באתר ‏מאקו‏, 17 ביוני 2013 הכרזות חשובות של התע"א ואלביט בסלון האווירי בפריס באתר chiportal אתר חדשות ערוץ 2, ‏מטוסי נוסעים שייצאו מאילת יצוידו במערכת הגנה, באתר גלובס, 18 באפריל 2013 ענבל אורפז, זוהר בלומנקרנץ, המטוסים הישראלים ערוכים להתמודדות עם טילי כתף - לא עם הרקטות מעזה, באתר TheMarker‏, 24 ביולי 2014 איתי בלומנטל, צפו: המערכת הישראלית שמגינה על מטוסו של נשיא צרפת, באתר ynet, 25 בינואר 2020 אודי עציון, בואינג מערימה קשיים על התקנת מיגון נגד טילים ב-787 של אל על, באתר כלכליסט, 31 באוגוסט 2020